ສຳນັກຂ່າວຕ່າງປະເທດລາຍງານຈາກນະຄອນວໍຊິງຕັນ ສະຫະລັດອາເມລິກາ ເມື່ອວັນທີ 18 ມັງກອນຜ່ານມາວ່າ: ທີມງານຝ່າຍກົດໝາຍຂອງປະທານາທິບໍດີ ໂດນັລ ທຣຳ ຍື່ນຄຳຊີ້ແຈງເບືອງຕົ້ນຕໍ່ວຸທິສະພາວ່າບົດບັນຍັດຖອດຖອນຜູ້ນຳ “ເປັນອັນຕະລາຍຢ່າງສູງ” ຕໍ່ຂະບວນການປະຊາຊທິປະໄຕ ມີຄວາມຍາວ 7 ໜ້າ ເພື່ອຊີ້ແຈງເບືອງຕົ້ນເພື່ອແກ້ຕ່າງການທີ່ສະພາຜູ້ແທນສະເໜີໃຫ້ມີການຖອດຖອນປະທານາທິບໍດີອອກຈາກຕຳແໜ່ງ ຕາມຄວາມຜິດ 2 ຂໍ້ຄື: ການໃຊ້ອຳນາດບໍ່ຊອບທຳ ແລະຂັດຂວາງການທຳງານຂອງວຸທິສະພາ ຈາກການ “ກົດດັນ” ລັດຖະບານອູແກຣນໃຫ້ກວດສອບສວນການຄໍລັບຊັນໃນປະເທດ ທີ່ເຊື່ອມໂຍງເຖິງທ່ານຮັກເຕີ ໄບເດນ ລູກຊາຍຂອງອະດີດຮອງປະທານາທິບໍດີ ໂຈ ໄບເດນ ເຊິ່ງກຳລັງແຂ່ງຂັນຊີງຕົວແທນພັກເດໂມແຄຣັດ ສູ້ການເລືອກຕັ້ງປະທານາທິບໍດີສະຫະລັດໃນເດືອນພະຈິກນີ້.
ສາລະສຳຄັນໃນການແກ້ຕ່າງລະບຸ ບົດບັນຍັດທັງສອງຂໍ້ຄື 1. ການໂຈມຕີທີ່ອັນຕະລາຍຢ່າງຮ້າຍແຮງ” ຕໍ່ສິດຂອງອາເມລິກາ ໃນການເລືອກຕັ້ງປະທານາທິບໍດີຢ່າງເສລີ ແລະ 2. ເປັນ “ຄວາມພະຍາຍາມຢ່າງໄຮ້ຄວາມລະອາຍ ແລະຜິດກົດໝາຍ” ເພື່ອ “ພິກຜົນການເລືອກຕັ້ງ” ປະທານາທິບໍດີປີ 2018 ແລະ ແຊກແຊງ ການເລືອກຕັ້ງປະທານາທິບໍດີໃນປີນີ້. ນອກຈາກນີ້ຂະບວນການສືບສວນໃນຂັ້ນສະພາຜູ້ແທນບໍ່ມີຄວາມເປັນທຳຕັ້ງແຕ່ຕົ້ນ ເນື່ອງຈາກມີການ “ປະຕິເສດ” ສິດຂອງປະທານາທິບໍດີ.
ທ່ານມິດຊ໌ ແມັກຄອນເນລ ແກນນຳຜູ້ມີສຽງສ່ວນຫຼາຍພັກພັບລິກັນໃນວຸທິສະພາ ແລະທ່ານນາງແນນຊີ ເປໂລຊີ ປະທານສະພາຜູ້ແທນຈາກພັກເດໂມແຄຣັດ. ເຖິງແມ່ນວ່າທຳນຽບຂາວປະກາດພຽງວ່າ: “ທ່ານ ປາສເກລ ຊິໂປລໂລນ ທີ່ປຶກສາປະຈຳ ຈະເຮັດໜ້າທີ່ຫົວໜ້າທີມງານຝ່າຍກົດໝາຍໃນຄະດີຖອດຖອນ ໂດຍມີທ່ານ ເຈ ເຊຄູໂລ ທະນາຍຄວາມສ່ວນຕົວຂອງ ໂດນັລ ທຣຳ ເປັນທີ່ປຶກສາ ແຕ່ສື່ທຸກແຫ່ງລາຍງານໄປໃນທາງດຽວກັນ ວ່າຜູ້ນຳສະຫະລັດຈ້າງທີມງານເພີ່ມເຕີມ ລວມເຖິງທ່ານ ເຄນເນັດ ສະຕາ ທີ່ປຶກສາອິດສະລະດ້ານກົດໝາຍຜູ້ເຄີຍກວດສອບກໍລະນີຮືຮາຂອງອະດີດປະທານາທິບໍດີ ບິລ ຄລິນຕັນ ເຮັດໃຫ້ຄລິນຕັນເປັນຜູ້ນຳອາເມລິກາຄົນທີ 3 ໃນປະຫວັດສາດທີ່ຕ້ອງປະເຊີນກັບຂະບວນການຖອດຖອນ ແລະທ່ານ ອະລັນ ເດີໂຊວິດ ນັກກົດໝາຍອິດສະລະເຊິ່ງເຄີຍເປັນທະນາຍຄວາມໃຫ້ກັບ ໂອ.ເຈ ຊິມສັນ ອະດີດຊູບເປີສະຕາໃນວົງການອາເມລິກາຟູດບອນ ແລະເຈບຟຣີ ເອບສະຕາຍ ອະດີດມະຫາເສດຖີນັກລົງທຶນຊື່ດັງ.
ໃນວັນດຽວກັນ ສະພາຜູ້ແທນ ເຊິ່ງພັກເດໂມແຄຣັດເປັນຝ່າຍຄອງສຽງສ່ວນຫຼາຍ ສົ່ງເອກະສານຍາວ 111 ໜ້າ ໃຫ້ກັບສຳນັກງານເລຂານຸການວຸທິສະພາຄືກັນ ແລະຢືນຢັນວ່າ ໂດນັລ ທຣຳ ຢມີຄວາມຜິດແທ້” ຕາມບັນຍັດທັງ 2 ຂໍ້ ຈຶ່ງສົມຄວນຖອດຖອນເພື່ອຜະດຸງໄວ້ເຊິ່ງຄວາມໝັ້ນຄົງ ແລະທຳມາພິບານ ເຊິ່ງວຸທິສະພາ ພັກພັບລິກັນໄດ້ຮັບສຽງສ່ວນຫຼາຍກຳນົດວັນສອບສວນຄັ້ງທຳອິດວັນທີ 21 ມັງກອນນີ້.
MORE: This is the 111-page brief the House Managers filed today with the Secretary of the Senate.
It argues that Trump "abandoned his oath to faithfully execute the laws and betrayed his public trust" and that his conduct is the "worst nightmare" of the founding fathers pic.twitter.com/5iSsQJtgVf
— QuickTake by Bloomberg (@QuickTake) January 18, 2020